ⵎⵓⵃⵎⵎⴰⴷ ⴱⵏ ⵢⴰⵃⵢⴰ ⵓ ⵜⵣⵏⴰⵅⵜ

ⵎⵓⵃⵎⵎⴰⴷ ⴱⵏ ⵢⴰⵃⵢⴰ ⵓ ⵜⵣⵏⴰⵅⵜ   (ⵙ ⵜⵄⵕⴰⴱⵜ: محمد بن يحيى أوتزناخت, ⵙ ⵜⵏⴳⵍⵉⵣⵜ: Mohamed Ben Yahya Outznakht) ⵏⵖ ⵙ ⵢⵉⵙⵎ ⵏⵏⵙ ⵓⵙⵎⵉⴷ ⵕⵕⴰⵢⵙ ⵎⵓⵃⵎⵎⴰⴷ ⴱⵏ ⵢⴰⵃⵢⴰ ⵓ ⵜⵣⵏⴰⵅⵜ ⵓ ⵡⴰⵡⵣⴳⵉⵜ  ⵉⴳⴰ ⴰⵏⵟⵟⴰⵎ ⵉⴳ ⵢⴰⵏ ⵙⴳ ⵉⵏⵎⵖⵓⵔⵏ ⵉⵇⵇⴱⵓⵔⵏ ⵏ ⵜⵥⵓⵕⵉ ⵏ ⵜⵕⵕⵓⵢⵙⴰ ⴳ ⵍⵎⵖⵔⵉⴱ. ⴰⵙⵍⵎⴰⴷ ⵎⵓⵃⵎⵎⴰⴷ ⵍⵅⵟⵟⴰⴱⵉ ⴰⵔ ⵉⵜⵜⵉⵏⵉ ⵎⴰⵙ ⵉⵍⵓⵍ ⵕⵕⴰⵢⵙ ⵎⵓⵃⵎⵎⴰⴷ ⴱⵏ ⵢⴰⵃⵢⴰ ⵓ ⵜⵣⵏⴰⵅⵜ ⴳ ⵜⴳⵉⵔⴰ ⵏ ⵜⴰⵙⵓⵜ ⵜⵉⵙⵙ ⵜⵥⴰ ⴷ ⵎⵔⴰⵡ  ⵉⵍⵉ ⵎⴰ ⵉⵜⵜⵉⵏⵉⵏ ⵎⴰⵙ ⵉⵍⵓⵍ ⴳ ⵓⵙⴳⴳⵯⴰⵙ ⴰⵎⵉⵍⴰⴷⵉ 1889, ⵉⵎⵎⵓⵜ ⴳ ⵓⵙⴳⴳⵯⴰⵙ ⵏ 1988 . ⵉⵍⵓⵍ ⴳ ⵓⵙⵓⵏ ⵏ ⵜⴰⴳⵏⴳⵓⵜ (ⵏⵖ ⵜⴰⴳⵏⴳⵓⵜ) ⵉⵡⴰⵍⴰⵏ ⵉ ⵙⵉⴷⵉ ⵎⵃⵏⵏⴷ ⵓ ⴷⵔⵉⵙ ⴳ ⵜⵣⵏⴰⵅⵜ.

ⴰⵙⵎⵓⵜⵜⴳ
ⵉⵎⵇⵇⵓⵔ ⴷ ⵕⵕⴰⵢⵙ ⵎⵓⵃⵎⵎⴰⴷ ⵓ ⵢⴰⵃⵢⴰ ⵓ ⵜⵣⵏⴰⵅⵜ ⴳ ⵢⴰⵜ ⵜⴰⵡⵊⴰ ⴷ ⵓⴳⴰⵎⴰ ⵉⴳⴰⵏ ⵉⵏⴰⵥⵓⵕⵏ, ⴰⵔ ⵜⵜⵉⵏⵉⵏ ⵎⴰⵙ ⵓⵍⵜⵎⴰⵙ ⵏ ⵕⵕⴰⵢⵙ ⵎⵓⵃⵎⵎⴰⴷ ⵜⴳⴰ ⵓⵍⴰ ⵏⵜⵜⴰⵜ ⵜⴰⵏⴹⴹⴰⵎⵜ ⴷ ⵎⴰⵙ ⵜⵏⵏⵔⴰ ⵓⴳⴳⴰⵔ ⵏ ⵜⴰⵎ ⵏ ⵉⴷ ⵎⵔⴰⵡ ⵏ ⵓⵏⴹⴹⴰⵎ . ⵉⵙⵙⵏⵜⵉ ⵕⵕⴰⵢⵙ ⵎⵓⵃⵎⵎⴰⴷ ⵙ ⵜⵥⵓⵕⵉ ⵏ ⵓⵙⴰⵢⵙ ⵣⵓⵏ ⵉⵏⴰⵥⵓⵕⵏ ⴰⴽⴽⵯ ⵏ ⵡⴰⴽⵓⴷ ⴰⵏⵏ.

ⵉⴳⵔⵔⴰⵎⵏ
ⵉⴳⴰ ⵕⵕⴰⵢⵙ ⵎⵓⵃⵎⵎⴰⴷ ⵓ ⵢⴰⵃⵢⴰ ⵓ ⵜⵣⵏⴰⵅⵜ ⵙⴳ ⵎⵉⴷⴷⵏ ⵏⵏⴰ ⵉⵜⵜⴰⵎⵏⵏ ⵙ ⵉⴳⵔⵔⴰⵎⵏ ⴰⵔ ⵉⵜⵜⴰⵎⵏ ⵎⴰⵙ ⴳⴰⵙ ⴰⵖⴱⴰⵍⵓ ⵏ ⵜⵉⴽⴽⵉ ⵏ ⵜⵏⴹⴹⴰⵎⵜ ⴷ ⵉⵡⴰⵍⵉⵡⵏ . ⵜⴻⵜⵜⵓⵢⵙⵙⴰⵏ ⵜⵓⵍⵍⵉⵙⵜ ⵏⵏⵙ ⴷ ⵓⴳⵔⵔⴰⵎ ⵙⵉⴷⵉ ⵎⵃⵏⵏⴷ ⵓ ⴷⵔⵉⵙ ⴰⵍⵍⵉⴳ ⴰⵙ ⵉⵡⵉ ⵜⵉⵖⵔⵙⵉ, ⵉⵖⵔⵙ ⴰⵙ ⵉⴳⴳⵯⴰⵡⵔ ⴳⵉⵙ ⴰⵔ ⵉⴹ ⵉⴳⵏ ⴳ ⵓⵙⵎⴹⵍ ⵏⵏⵙ, ⴰⴽⵓⴷ ⵏⵏⴰ ⴳ ⵉⵍⴽⵎ ⵓⵣⴳⵏ ⵏ ⵉⴹ ⵉⴱⴷⴷⴰ ⴷ ⴼⵍⵍⴰⵙ ⵢⴰⵏ ⵓⵔⴳⴰⵣ ⵉⵍⵙⴰⵏ ⵓⵎⵍⵉⵍ, ⴰⵔ ⴰⵙ ⵢⴰⵇⵇⵔⴰ  ⵙ ⵉⵙⵎ ⵏⵏⵙ, ⵉⵏⵏⴰ ⴰⵙ ⵎⴰ ⵜⵔⵉⵜ, ⵉⵔⴰⵔ ⴰⵙ ⵕⵕⴰⵢⵙ ⵎⵓⵃⵎⵎⴰⴷ ⵎⴰⵙ ⵉⵔⴰ ⵜⴰⵏⴹⴹⴰⵎⵜ, ⵉⵙⵙⵓⴼⵖ ⴷ ⵏⵉⵜ ⵓⵔⴳⴰⵣ ⴰⵏⵏ ⵢⴰⵜ ⵜⴰⵕⵕⵎⵎⴰⵏⵜ ⵙⴳ ⵓⵇⵇⵛⵛⴰⴱ ⵏⵏⵙ ⵉⴼⴽ ⴰⵙ ⵜⵜ ⴰⴼⴰⴷ ⴰ ⵜⵜ ⵉⵛⵛ, ⵉⵛⵛ ⵜⵜ ⴰⴼⴰⴷ ⴰ ⵉⴳ ⵉⵍⴻⵍ ⴳ ⵉⴳⵔ ⵏ ⵜⵏⴹⴹⴰⵎⵜ.

ⵜⵉⵏⵎⵍ ⵜⴰⵥⵓⵕⴰⵏⵜ
ⵉⴼⵍ ⴷ ⵕⵕⴰⵢⵙ ⵎⵓⵃⵎⵎⴰⴷ ⵢⴰⵜ ⵜⵉⵏⵎⵍ ⵜⴰⵥⵓⵕⴰⵏⵜ ⵜⴰⵎⵇⵇⵔⴰⵏⵜ ⴳ ⵉⴼⴼⵓⵙ ⵓⵜⵔⵉⵎ ⵏ ⵍⵎⵖⵔⵉⴱ ⵙⵍⴰⵡⴰⵏ ⴳ ⴰⵢⵜ ⵡⴰⵡⵣⴳⵉⵜ, ⵎⴽ ⴷ ⵉⴼⵍ ⵜⵓⴳⵜⵜ ⵏ ⵉⵏⵍⵎⴰⴷⵏ ⵉⵎⵇⵇⵓⵔⵏ ⴳ ⵉⴳⵔ ⵏ ⵜⵥⵓⵕⵉ ⵣⵓⵏ ⴷ ⵓⴽⴰⵏ ⵕⵕⴰⵢⵙ ⵍⵃⴰⵊⵊ ⵓⴽⵙⴰⴽⴰ ⵓ ⵜⵣⵏⴰⵅⵜ ⴷ ⵍⵃⵓⵙⴰⵢⵏ ⴱⵏ ⵢⴰⵃⵢⴰ ⵓ ⵜⵣⵏⴰⵅⵜ .

ⵉⵙⵎⴰⵡⵏ ⵢⴰⴹⵏⵉⵏ
ⵉⵜⵜⵢⴰⵡⵙⵙⴰⵏ ⵕⵕⴰⵢⵙ ⵎⵓⵃⵎⵎⴰⴷ ⴱⵏ ⵢⴰⵃⵢⴰ ⵓ ⵜⵣⵏⴰⵅⵜ ⵙ ⵜⵓⴳⵜⵜ ⵏ ⵉⵙⵎⴰⵡⵏ ⵢⴰⴹⵏⵉⵏ ⵣⵓⵏ ⴷ: ⴱⵓⵢⴳⴹⴰⴹ, ⵜⴰⵣⵓⵣⴼⵜ ⵏⵖ ⵜⴰⴳⵎⵎⵓⵜ ⵏ ⵉⴼⴼⵓⵙ ⵏⵖ ⵊⴰⵅⵅⴰ.ⵉⵜⵜⵢⴰⵡⵙⵙⴰⵏ ⵙ ⵢⵉⵙⵎ ⴰⴷ ⵖⵓⵔ ⵎⴷⴷⵏ.

ⵜⴰⴷⵉⵙⴽⵓⴳⵕⴰⴼⵜ

 ⵥⵕ ⵓⴳⴳⴰⵔ 

 ⵜⴰⵥⵓⵕⵉ ⵏ ⵜⵕⵕⵓⵢⵙⴰ

ⵉⵙⴰⵖⵓⵍⵏ